শিশু জীবনরক্ষা বিপ্লব

শিশু জীবনরক্ষা বিপ্লব (যা শিশু জীবনরক্ষা ও উন্নয়ন বিপ্লব নামেও পরিচিত) ছিল উন্নয়নশীল বিশ্বে শিশু মৃত্যুহার কমানোর জন্য ইউনিসেফ কর্তৃক শুরু করা (তবে পরবর্তীতে অন্যরাও এতে যোগ দিয়েছিল) একটি প্রচেষ্টা। এই প্রচেষ্টাটি ১৯৮২ থেকে ১৯৯০-এর দশক পর্যন্ত স্থায়ী ছিল এবং এটি সাধারণত ইউনিসেফের নির্বাহী পরিচালক হিসেবে জেমস পি. গ্রান্টের মেয়াদের (১৯৮০-১৯৯৫) সাথে মিলে যায়। শিশু জীবনরক্ষা বিপ্লবের অন্তর্ভুক্ত ছিল বিভিন্ন কর্মসূচি এবং সম্মেলন, যার মধ্যে অন্যতম ১৯৯০ সালের শিশুদের জন্য বিশ্ব সম্মেলন।

শিশু মৃত্যুহারকে উন্নয়নের কেবল একটি পরিমাপ হিসেবে দেখার পরিবর্তে, এই প্রচেষ্টার লক্ষ্য ছিল শিশু মৃত্যুহার সরাসরি কমানোর মাধ্যমে উন্নয়নের দিকে এগিয়ে যাওয়া।

যদিও এই বিপ্লবটি ইউনিসেফ শুরু করেছিল, তবে এতে রকফেলার ফাউন্ডেশন, ইউএনডিপি, বিশ্বব্যাংক এবং ডব্লিউএইচও সহ অন্যান্য সংস্থাও যোগ দিয়েছিল; তাই এই বিপ্লবকে অনেক সময় "শিশুদের জন্য একটি মহাজোট" বলা হয়। জেমস গ্রান্ট এই বিপ্লবকে সবুজ বিপ্লবের সাথে তুলনা করেছিলেন।

 সময়রেখা 
 বছর  ঘটনা ১৯৭৮  আলমা আতা ঘোষণা প্রতিষ্ঠিত হয়। এই ঘোষণা স্বাস্থ্যকে একটি মানবাধিকার হিসেবে তুলে ধরে, এবং প্রাথমিক স্বাস্থ্যসেবাকে উৎসাহিত করে। ১৯৭৯  ওয়ালশ এবং ওয়ারেন 'সিলেক্টিভ প্রাইমারি হেলথকেয়ার' বা নির্বাচিত প্রাথমিক স্বাস্থ্যসেবাকে প্রাথমিক স্বাস্থ্যসেবার একটি অংশ হিসেবে প্রস্তাব করেন যা অর্জন করা সহজ। এই নির্বাচিত প্রাথমিক স্বাস্থ্যসেবা হলো GOBI-FFF এবং শিশু জীবনরক্ষা বিপ্লবের ভিত্তি। ১৯৮২  ইউনিসেফের ১৯৮২-১৯৮৩ সালের বিশ্বের শিশুদের অবস্থা প্রতিবেদন প্রকাশের মাধ্যমে জেমস পি. গ্রান্ট শিশু জীবনরক্ষা বিপ্লব শুরু করেন। ১৯৮৫  অ্যাডজাস্টমেন্ট উইথ আ হিউম্যান ফেস (শিশুর পুষ্টি ত্যাগ না করে কাঠামোগত সমন্বয়) নীতিটি প্রচার শুরু হয়। ১৯৮৫  তুরস্কের স্কুল শিক্ষকরা একটি জাতীয় অভিযানে টিকাদানে সহায়তা করার জন্য তাদের ছুটি তিন সপ্তাহ আগে শেষ করেন। এর ফলে টিকাদানের মাত্রা ২০%-এর নিচ থেকে বেড়ে ৮৪% হয়। ১৯৮৯  শিশু অধিকার সনদ স্বাক্ষরের জন্য উন্মুক্ত করা হয়। এই সনদ শিশুদের নাগরিক, রাজনৈতিক, অর্থনৈতিক, সামাজিক, স্বাস্থ্য ও সাংস্কৃতিক অধিকার নির্ধারণ করে। ১৯৯০  শিশুদের জন্য বিশ্ব সম্মেলন অনুষ্ঠিত হয়। এই সম্মেলনে তৎকালীন সময়ের রাষ্ট্র ও সরকার প্রধানদের বৃহত্তম সমাবেশ ঘটে যারা ২০০০ সালের মধ্যে বিশ্বব্যাপী শিশুদের কল্যাণের লক্ষ্যসমূহ পূরণে অঙ্গীকার করেন। এটিই ছিল প্রথমবার যখন কোনো জাতিসংঘ সম্মেলন স্বাস্থ্য, শিক্ষা, পুষ্টি এবং মানবাধিকারের একগুচ্ছ লক্ষ্য নির্ধারণ করে। ১৯৯৫  জেমস পি. গ্রান্ট ইউনিসেফের নির্বাহী পরিচালকের পদ থেকে ইস্তফা দেন এবং কয়েক দিন পর মৃত্যুবরণ করেন। ২০০৭  এই বিপ্লব তার গতির অনেকটাই হারিয়ে ফেলে।

 ফলাফল ও প্রতিক্রিয়া 
গ্রান্টের শিশু জীবনরক্ষা বিপ্লবের ঘোষণার প্রাথমিক প্রতিক্রিয়া অত্যন্ত নেতিবাচক ছিল। এর বেশ কিছু কারণ ছিল, যার মধ্যে অন্যতম হলো গ্রান্টের পরিকল্পনাগুলো বাস্তবায়নের জন্য প্রয়োজনীয় অর্থ এবং অবকাঠামো তখন বিদ্যমান ছিল না।

ধারণা করা হয় যে শিশু জীবনরক্ষা বিপ্লবের কারণে বিশ্বব্যাপী শিশুদের টিকাদানের হার ১৯৮২ সালে ২০% থেকে বেড়ে ১৯৯০ সালে ৮০%-এ পৌঁছেছিল।ম্যাগি ব্ল্যাক, চিলড্রেন ফার্স্ট: দ্য স্টোরি অফ ইউনিসেফ, পাস্ট অ্যান্ড প্রেজেন্ট (নিউ ইয়র্ক: অক্সফোর্ড ইউনিভার্সিটি প্রেস, ১৯৯৬), ৩৩; আরও দেখুন ইউনিসেফ, দ্য স্টেট অফ দ্য ওয়ার্ল্ডস চিলড্রেন ১৯৮৬ (নিউ ইয়র্ক: অক্সফোর্ড ইউনিভার্সিটি প্রেস, ১৯৮৫), ৫।

১৯৯০ সালে লখার সময় ডি. এ. হেন্ডারসন উল্লেখ করেছিলেন যে, যদিও শিশু জীবনরক্ষা বিপ্লবের কারণে "বিস্ময়কর অগ্রগতি" হয়েছে, তবুও এর ফলাফলগুলো তখন পর্যন্ত "খুব কম সমাদৃত" ছিল।

ধারণা করা হয় যে শিশু জীবনরক্ষা বিপ্লব প্রায় ২ কোটি ৫০ লক্ষ শিশুর জীবন বাঁচিয়েছে।

 ফোকাস এরিয়া বা গুরুত্বের ক্ষেত্রসমূহ 
শিশু জীবনরক্ষা বিপ্লবের সূত্রপাত ১৯৭৩ সালে শুরু হয়েছিল যখন জেমস পি. গ্রান্ট জনস হপকিন্স বিশ্ববিদ্যালয়ের স্কুল অফ পাবলিক হেলথ-এ তার বার্ষিক বক্তৃতা দেন। অধ্যাপক কার্ল ই. টেলরের নারাংওয়াল গবেষণার ফলাফল (শিশুদের নিউমোনিয়া, ওরাল রিহাইড্রেশন থেরাপি, নবজাতক ধনুষ্টঙ্কার, পরিবার পরিকল্পনা) পর্যালোচনা করার সময় গ্রান্ট বুঝতে পারেন যে কীভাবে এই সম্মিলিত প্যাকেজটি সবুজ বিপ্লবের সমান্তরাল হিসেবে কাজ করেছে। তিনি বলেছিলেন, "আমরা এখন একটি শিশু জীবনরক্ষা বিপ্লব সম্পর্কে কথা বলা শুরু করতে পারি!" ড্যানিয়েল সি. টেলর এবং কার্ল ই. টেলর (২০১৬), জাস্ট অ্যান্ড লাস্টিং চেঞ্জ: হোয়েন কমিউনিটিস ওন দেয়ার ফিউচারস ২য় সংস্করণ (নিউ ইয়র্ক: জনস হপকিন্স ইউনিভার্সিটি প্রেস, পৃ ১৭৬-১৭৭) গ্রান্ট আগে ইউএসএআইডি-এর ডেপুটি ডিরেক্টর ছিলেন এবং সেই ভূমিকায় তিনি সবুজ বিপ্লবের একজন প্রাথমিক এবং শক্তিশালী সমর্থক ছিলেন। তিনি বুঝতে পেরেছিলেন যে কতগুলো নির্দিষ্ট হস্তক্ষেপের সমন্বয় বা প্যাকেজই শিশুদের বেঁচে থাকতে সাহায্য করবে।

শিশু জীবনরক্ষা বিপ্লবের অনেকটা সময় জুড়ে জেমস গ্রান্ট এবং ইউনিসেফ GOBI-FFF নামে একটি কৌশল গ্রহণ করেছিলেন, যা নির্বাচিত প্রাথমিক স্বাস্থ্যসেবার একটি রূপ:ডেভিড বর্নস্টাইন (২০০৭)। হাউ টু চেঞ্জ দ্য ওয়ার্ল্ড: সোশ্যাল অন্ট্রাপ্রেনারস অ্যান্ড দ্য পাওয়ার অফ নিউ আইডিয়াস নিউ ইয়র্ক: অক্সফোর্ড ইউনিভার্সিটি প্রেস পৃ. ২৫০

এর মধ্যে "টিকাদান এবং ওআরটি-কে শিশু জীবনরক্ষা বিপ্লবের 'টুইন-ইঞ্জিন' বা জোড়া ইঞ্জিন হিসেবে দেখা হতো"।

১৯৮৬ সালের পর যখন আলফ্রেড সোমার এবং অন্যদের গবেষণা প্রকাশিত হয়, তখন ভিটামিন এ প্রদানও একটি প্রধান কেন্দ্রবিন্দু হয়ে ওঠে।

 সংশ্লিষ্ট সংস্থাসমূহ 
যদিও ইউনিসেফ এই বিপ্লব শুরু করেছিল, তবে অন্যান্য সংস্থাও এতে জড়িত ছিল।

 রকফেলার ফাউন্ডেশন
 জাতিসংঘ উন্নয়ন কর্মসূচি
 বিশ্বব্যাংক
 বিশ্ব স্বাস্থ্য সংস্থা
 রোটারি ইন্টারন্যাশনাল ১২ কোটি ডলার সংগ্রহের প্রতিশ্রুতি দিয়েছিল।

 গণমাধ্যমের ব্যবহার 
প্রাথমিক শিক্ষার ক্রমবর্ধমান স্তর এবং টেলিভিশন ও রেডিওর সহজলভ্যতাকে ইউনিসেফ কাজে লাগিয়েছিল যাতে প্ররোচনার মাধ্যমে শিশু জীবনরক্ষা বিপ্লবের জন্য সমর্থন তৈরি করা যায়।

জেমস গ্রান্ট "অনেক রাষ্ট্রপ্রধানকে তাদের শিশুদের জন্য জাতীয় কর্মসূচিতে ব্যক্তিগতভাবে সম্পৃক্ত হতে উৎসাহিত করেছিলেন, উদাহরণস্বরূপ একটি শিশুকে পোলিও ড্রপ দেওয়ার সময় ছবি তোলার মাধ্যমে তাদের টিকাদান কর্মসূচিতে যুক্ত করেছিলেন"। চলচ্চিত্র ও ক্রীড়া জগতের বেশ কিছু ব্যক্তিত্ব যেমন অড্রে হেপবার্ন, লিভ উলম্যান এবং পিটার ইউস্টিনভ ইউনিসেফ শুভেচ্ছা দূত কর্মসূচিতে অংশগ্রহণ করেছিলেন।

 আরও দেখুন 

 বৈশ্বিক স্বাস্থ্যের সময়রেখা
 ম্যালথাসীয়বাদ

 তথ্যসূত্র 

বিষয়শ্রেণী:বৈশ্বিক স্বাস্থ্য